C 100/18
DA
Den Europæiske Unions Tidende
16.3.2023
2.3.
Ifølge Kommissionen udgør kvinder ca. 52 % af den samlede befolkning i Europa, men udgør 34,4 % af de selvstændige og 30 % af de nystartede iværksættere (3).
2.4.
Teams, som udelukkende er grundlagt af mænd, modtager næsten 92 % af al venturekapital, der investeres i Europa.
Hvad angår finansiering, går kun 1 % af finansieringen i de tidlige faser til virksomheder, der ledes af kvinder, og den stiger aldrig til mere end 30 % i senere faser, selv om det konstateres, at teams med kvindelige grundlæggere og teams med blandet køn klarer sig bedre end deres mandlige modstykker (4) (5) (6) (7).
2.5.
I marts 2017 rapporterede OECD, at kvinder er mindre tilbøjelige end mænd til at angive, at de kan få adgang til den finansiering, der er nødvendig for at starte en virksomhed, i alle lande undtagen USA, Mexico, Grækenland og Indonesien.
Denne kønsskævhed kan forbindes med, at kvinder har lavere erfaringsniveauer og opererer i meget konkurrenceprægede sektorer og sektorer med lav vækst, samt med kønsdiskriminerende kreditvurderinger og kønsstereotyper i forbindelse med investeringsevalueringer.
Kvinder hindres også ofte af mindre adgang til grundlæggende finansielle tjenesteydelser (f.eks.
almindelige konti og opsparingskonti) (8).
Desuden er kvinder i selvstændige erhverv mere tilbøjelige end selvstændige mænd til at blive afskrækket fra at optage lån.
2.6.
Ifølge Kommissionens strategi for ligestilling mellem kønnene 2020-2025 er kun én ud af 10 beslutningstagere inden for venturekapital og private equity-virksomheder kvinder, selv om nogle private fonde, der arbejder med fokus på kønsaspektet, har 72 % kvindelige partnere.
Resultaterne viste, at gennemsnitligt 85 % af komplementarerne i venturekapitalselskaber er mænd, og at kun 15 % er kvinder.
Hvis kvinder er komplementarer, er de oftest komplementarer med færre midler.
2.7.
Covid-19-pandemien har øget de kønsbestemte og økonomiske uligheder.
Med hensyn til sociale og økonomiske aspekter er der en klar forskel på, hvordan corona har indvirket på forskellige køn.
Covid-19-pandemien har også haft indvirkning på kvinders adgang til finansiering.
Der foreligger ikke europæiske tal, men USA har sågar oplevet en forøgelse af den allerede eksisterende kønsskævhed i venturekapitalfinansiering til nystartede virksomheder, der ledes af kvinder (9).
2.8.
På globalt plan øges bevidstheden om investeringer med et kønsperspektiv fortsat.
Det europæiske investerings­ økosystem for kvindelige iværksættere og grundlæggere er imidlertid stadig fragmenteret og mangler et systemisk og strategisk kønsfokus (10).
Kun få fonde har specifikt fokus på ligestilling mellem kønnene, og disse initiativer tiltrækker ikke flere kvindelige iværksættere.
Omkring 50 % af finansieringen i Den Europæiske Union består af skatteydernes penge.
En kollektiv indsats på EU-plan, der skaber et mere kønsnuanceret og lige finansieringsøkosystem, kan sammen med ledsagelse gennem hele processen med at oprette en virksomhed skabe konsensus og bidrage til at overvinde hindringerne for forandring.
2.9.
Når vi taler om investeringer med et kønsperspektiv, er vi nødt til at være opmærksomme på alle krydsfelter med andre uligheder, der påvirker adgangen til finansiering endnu mere, f.eks.
kvinder med handicap, kvinder med lav socioøkonomisk status, unge kvinder, kvinder med indvandrerbaggrund samt krydsfeltet med seksuel orientering, race osv.
(3) (4) (5) (6) (7) (8) (9) (10)
https://www.eib.org/attachments/thematic/why_are_women_entrepreneurs_missing_out_on_funding_en.pdf Eurostat og Kommissionen.
The State of European Tech 2020; Atomico (2020).
Why are women entrepreneurs missing out on funding?
Reflections and considerations — Executive summary (eib.org).
Funding women entrepreneurs: How to empower growth, 2020.
https://europeanwomeninvc.idcinteractive.net/8/ COSME Programme Call for Proposals Encouraging community building around the issue of women entrepreneurship — Management and running of the WEgate platform.
Women-Led Startups Received Just 2,3 % of VC Funding in 2020 (hbr.org).
UN Women (2021) Investment with a gender lens in Europe.